ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660043506
ขอให้ตรวจสอบบูธเปิดรับบริจาคระดมทุน ...บริเวณสำนักงานเขตลาดพร้าว   ถนนนาคนิวาส ซอยนาคนิวาส 8 แขวงลาดพร้าว เขตลาดพร้าว กรุงเทพมหานคร โดยผู้ร้องแจ้งว่าวันที่ 11 ตุลาคม 2566 เพื่อนของผู้ร้องไปทำธุระที่สำนักงานเขตลาดพร้าว แล้วพบเห็นการเปิดบูธรับบริจาคระดมทุน เพื่อนำไปช่วยเหลือ โรงเรียนกุดขมิ้น (ตรวจสอบพบว่าเป็นโรงเรียนบ้านกุดขมิ้น) จังหวัดชัยภูมิ โดยไม่ทราบแน่ชัดว่าหน่วยงานรัฐฯ หรือเอกชนเป็นผู้ดูแลจัดตั้งโครงการ และเพื่อนของตนได้ร่วมบริจาคไปด้วย แต่ไม่ได้รับใบเสร็จ โดยเพื่อนของผู้ร้องสอบถามเจ้าหน้าที่ของโครงการดังกล่าวมาได้ความว่า เปิดรับบริจาคเพื่อนำๆไปช่วยเหลือเงินเดือนของคุณครูโรงเรียนดังกล่าว  อีกทั้งผู้ร้องเองก็เคยพบเห็นบูธดังกล่าวกระจายไปทั่วเขตกรุงเทพมหานคร พบเห็นมาเป็นระยะเวลานานแล้ว (ไม่ได้ระบุระยะเวลาที่แน่ชัด) ซึ่งผู้ร้องเองเกิดความสงสัยว่าโรงเรียนเป็นสถาบันที่อยู่ในความดูแลรับผิดชอบของรัฐบาลแต่เพราะเหตุใดถึงออกมาเปิดระดมทุนรับบริจาคเช่นนี้ จึงประสงค์ให้ลงพื้นที่ตรวจสอบหาข้อเท็จจริง  (ผู้ร้องประสงค์ให้ปกปิด ชื่อ-นามสกุลและหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata